Displacement Reaction in Assamese Medium » Assamese Medium\nদশম শ্ৰেণীৰ সাধাৰণ বিজ্ঞানত অপসৰণ বা প্ৰতিস্থাপন বিক্ৰিয়া (Displacement Reaction in Assamase) পঢ়াৰ আগত এটা সৰু উদাহৰণৰ কথা কব বিছাৰিছো যাতে আপোনালোকে অতি সহজে বুজিব পাৰে Displacement Reaction কি আৰু ইয়াক কেনেকৈ প্ৰকাশ কৰিব পাৰি ।\nDisplacement Reaction কি আৰু ইয়াক কেনেকৈ প্ৰকাশ কৰিব পাৰি\nসক্ৰিয়তা শ্ৰেণী: কোন কিমান সক্ৰিয়-( The Reactivity Series)\nImportant Questions From Displacement Reaction in Assamese\nশেষ বাক্য: Displacement Reaction in Assamese\nইয়াত A আৰু B দুজন মানুহ। ইয়াৰে A অলপ ক্ষীণ আৰু B ভালেখিনি শকত আৰু বহুত শক্তিবান মানুহ। C আন এজন মানুহ যি A আৰু B ৰ লগৰীয়া । এতিয়া AC য়ে একেলগে কৰবাত ফুৰিব গৈ আছে। আন এটা চৰ্ত সাপেক্ষে BC দুয়োজনে ফুৰিব গৈ আছে।\nএতিয়া কথাটো হল যদি প্ৰথম ক্ষেত্ৰত B মানুহজনে AC ৰ A ক আঁতৰাব খোজে আনটো ক্ষেত্ৰত A যদি BC ৰ B ক আঁতৰাব খোজে কি ঘটিব?\nযিহেতু AC ফুৰিব গৈছে তেন্তে যদি B য়ে AC ৰ পৰা A ক আঁতৰাব খোজে তেন্তে অতি সহজেই আঁতৰাব পাৰিব কাৰণ B অতি শক্তিশালী A ৰ তুলনাত। আনহাতে BC যদি একেলগে গৈ আছে আৰু A য়ে B ক আঁতৰাব খোজে তেন্তে নোৱাৰিব কাৰণ B ৰ তুলনাত A দুৰ্বল।\nআগতে উল্লেখ কৰা মতে যিহেতু B বেছি শক্তিবান গতিকে ই অনাসয়ে A ক অপসৰণ কৰিব পাৰিব। কিন্তু আনটো ক্ষেত্ৰত যিহেতু A অতিকম শক্তিশালী সেয়ে ই কেতিয়াও B ক BC ৰ পৰা অপসৰণ কৰা সম্ভৱ নহয়।\nএতিয়া কথাটো হল ওপৰোক্ত আলোচনা মতে এটা বস্তু স্পষ্ট যে বেছি শক্তিশালী কম শক্তিশালীক তাৰ অৱস্থাৰ পৰা অপসৰণ কৰিব পাৰে।\nঠিক তেনেদৰে অপসৰণ বা প্ৰতিস্থাপন বিক্ৰিয়া সেইটোৱেই যত অতি সক্ৰিয় মৌল এটাই অতিকৈ কম সক্ৰিয় মৌলক তাৰ যৌগৰ পৰা অপসাৰিত বা প্ৰতিস্থাপিত কৰিব পাৰে।\nAB + C ———> AC + B\nFe+ CuSO4------ FeSO4 + Cu\nঅপসৰণ বা প্ৰতিস্থাপন বিক্ৰিয়া বুজিবলৈ সক্ৰিয়তা শ্ৰেণী মনত ৰাখিব লাগিবই। আপোনালোকৰ সুবিধাৰ্থে ধাতুৰ সক্ৰিয়তা শ্ৰেণীটো উল্লেখ কৰা হল –\nK, Na ,Ca, Mg, Al, Zn, Fe, Pb, H, Cu, Hg , Ag, Ah, Pt\nউপৰোক্ত মৌল কেইটা ক্ৰমে বাওঁফালৰ পৰা সৌফাল লৈ ক্ৰমান্নয়ে সক্ৰিয়তা কমি গৈছে। এতিয়া কথা হল ওপৰোক্ত সক্ৰিয়তা শ্ৰেণী আপুনি এক মিনিটত মনত ৰাখিব পাৰিব। যদিহে তলৰ বাক্যটো মনত ৰাখে।\nপছকেমেএযি  আলে  হাকমাছি  গোপ্লে\nইয়াত প্ৰতিটো বৰ্ণমালা ক্ৰমান্নয়ে সক্ৰিয় শ্ৰেণীৰ একোটা মৌলৰ নাম নিৰ্দেশ কৰিছে।\nClass 10 General Science ৰ প্ৰথম অধ্যায় ৰাসায়নিক বিক্ৰিয়া আৰু সমীকৰণৰ এটা গুৰুত্বপূৰ্ণ বিষয় হল অপসৰণ বা প্ৰতিস্থাপন বিক্ৰিয়া (Displacement Reaction) ৰ পিছত কাৰ্যকলাপ 1.9 ৰ কথা আলোচনা কৰিব লাগিব। এই কাৰ্যকলাপ 1.9 ত যি পৰিঘটনা ঘটিছে তাক অতি চমুকৈ বৰ্ণনা কৰিব গৈ আছোঁ ।\nকাৰ্যকলাপ 1.9 ত CuSO4 দ্ৰৱৰ ৰং কিছু পৰিমাণে পৰিৱৰ্তন হোৱা পৰিলক্ষিত হয়।\nএই পৰিঘটনা কেৱল মাত্ৰ প্ৰতিস্থাপন বা অপসৰণ বিক্ৰিয়াৰ কাৰণেই হৈছে। Cu ৰ তুলনাত Fe বেছি সক্ৰিয়, বাবে CuSO4 দ্ৰৱৰ পৰা Cu ক প্ৰতিস্থাপিত কৰিছে। সেয়ে CuSO4 দ্ৰৱৰ কিছু ৰঙৰ পৰিৱৰ্তন ঘটিছে।\nপ্ৰয়োজনীয় প্ৰশ্ন হিচাপে আপুনি হল 2021 ৰ পৰীক্ষাৰ বাবে এই কেইটা প্ৰশ্ন পঢ়িব পাৰে।\nলোৰ গজাল এটা ডুবাই ৰাখিলে কপাৰ ছালফেটৰ দ্ৰৱ এটাৰ ৰঙৰ পৰিৱৰ্তন ঘটে কিয়?\nঅপসৰণ বা প্ৰতিস্থাপন বিক্ৰিয়া কাক বোলে উদাহৰণ দিয়া।\nClass 10 Science Assamese Medium ৰ Chemical Reaction and Equation ৰ অপসৰণ বা প্ৰতিস্থাপন বিক্ৰিয়া যাক Displacement Reaction বুলিও জনা যায়, তাক আমি এটা উদাহৰণৰ সৈতে আলোচনা কৰিলোঁ। আপুনি পাঠ্য পুথটো ভালদৰে পঢ়িলে আৰু AssameseMedium.Com ৰ লিখনিৰ সৈতে বুজিব চেষ্টা কৰিলে অতি সহজেই বুজিব পাৰিব। আশা কৰো আপুনি Assamese Medium প্ৰয়োজন সাপেক্ষে বন্ধু বান্ধৱীৰ সৈতে Share কৰিব।\nOxidation and Reduction in Assamese | জাৰণ আৰু বিজাৰণ » Assamese Mediumsays:\n07/05/2021 at 9:17 PM\n[…] (Decomposition Reaction) , অপসৰন বা প্ৰতিষ্ঠাপন (Displacement Reaction) আৰু দ্বি-অপসৰন বিক্ৰিয়া (Double Displacement Reaction) […]\nClass 10 Science Chapter3Full Concept | ধাতু আৰু অধাতুsays:\n29/10/2021 at 6:36 AM\nSir/ma’am displacement reactionr jodi example likhibo ahe ki likhim\n29/10/2021 at 4:54 PM\nকেৱল মাত্ৰ আপোনাৰ সুবিধাৰ বাবে Displacement Reaction ৰ বহুত কেইটা উদাহৰণ আকৌ সংযোগ কৰিছো। আশা কৰো আপোনাৰ সুবিধা হব।


চৌনু চোদ – ৰীল লাইফ খলনায়কৰ পৰা ৰীয়েল লাইফ নায়কলৈ?\nHomeBiography- জীৱনীচৌনু চোদ – ৰীল লাইফ খলনায়কৰ পৰা ৰীয়েল লাইফ নায়কলৈ?\nবলীউডৰ অভিনেতা চৌনু চোদে তেওঁৰ অভিনয় প্ৰদৰ্শনেৰে তেওঁৰ লাখ লাখ দৰ্শকৰ বাবে এক পৃথক স্থান সৃষ্টি কৰিছে, আৰু তেওঁ আজি তেওঁৰ উদাৰতাৰ বাবেও জনা যায়।\nচৌনু চোদে কেৱল বলীউডতে নহয়, কলিউড আৰু টলিউডটো তেওঁৰ সামৰ্থ্য সৃষ্টি কৰিছে। তেওঁ নিজকে সকলো ধৰণৰ চৰিত্ৰ কৰি তেওঁৰ অভিনয় প্ৰতিভা প্ৰমাণ কৰিছে।\nসকলো ধৰণৰ চৰিত্ৰ, কমেডী আৰু ৰোমাণ্টিক চৰিত্ৰত চৌনু চোদে এক মহান ভূমিকা পালন কৰিছে। কৰুনা কালত চৌনু চোদ শ্ৰমিকৰ বাবে ভগৱান স্বৰূপ হৈ পৰিছিল। তেওঁলোকে লাখ লাখ প্ৰৱাহকাৰী আৰু বাধ্য শ্ৰমিকৰ সৈতে তেওঁলোকৰ ঘৰত উপনীত হ'বলৈ চেষ্টা কৰি আছে।\nসমগ্ৰ দেশখনে তেওঁলোকৰ কামৰ প্ৰশংসা কৰি আছে। চৌনু চোদ সামাজিক মাধ্যমত প্ৰকৃত নায়ক হিচাপে জনা যায়। গতিকে বলীউডৰ অভিনেতা চৌনু চোদৰ বিষয়ে জানো আহক-\nবলীউডৰ অভিনেতা চৌনু চোদৰ জীৱনী – Sonu Sood Biography in Assamese\nচৌনু চোদৰ জন্ম, পৰিয়াল আৰু শিক্ষা–\nঅভিনেতা চৌনু চোদৰ জন্ম হৈছিল ১৯৭৩ চনৰ ৩০ জুলাইত পঞ্জাৱৰ মোগাত টেক্সটাইল ব্যৱসায়ী শক্তি সাগৰ চোদৰ ঘৰত। চৌনু চোদৰ মাতৃ চৌৰোজ চোদ এগৰাকী শিক্ষক। তেওঁৰ পৰিয়ালত থকা চৌনালী চোদৰ উপৰিও, তেওঁৰ দুই ভনী হৈছে মলকা আৰু মনিকা।\nচৌনু চোদৰ শিক্ষা -\nচৌনু চোদ মোগা জিলাখনৰ ছেক্ৰেড হাই স্কুলত তেওঁৰ স্কুল পঢ়িছিল, যাৰ পিছত তেওঁ নাগপুৰৰ ৱাইচিই কলেজৰ পৰা ইলেক্ট্ৰনিকছৰ পৰা অভিযান্ত্ৰিক শিক্ষা গ্ৰহণ কৰিছিল।\nঅভিযান্ত্ৰিক হোৱাৰ পিছত, চৌনু চোদে মডেলিং আৰম্ভ কৰে। তেওঁ মিষ্টাৰ ইণ্ডিয়া প্ৰতিযোগিতাত প্ৰতিযোগীও হৈছে। চৌনু চোদৰ পটভূমি কেতিয়াও চিনেমা উদ্যোগৰ পৰা হোৱা নাই, কিন্তু ইয়াৰ স্বত্বেও, তেওঁৰ সামৰ্থ্যৰ শক্তিৰ ওপৰত চৌনু চোদে উদ্যোগত এক পৃথক পৰিচয় তৈয়াৰ কৰিছিল।\nচৌনুৰ বিবাহ –\n১৯৯৬ চনৰ ২৫ ছেপ্টেম্বৰত চৌনালি সুদৰ সৈতে বিবাহ পাশত আবদ্ধ হৈছিল আৰু তেওঁলোকৰ দুজন পুত্ৰ হৈছে ইষ্ট আৰু আইয়ন চোদ।\nচৌনু চোদৰ কেৰিয়াৰ -\n১৯৯৯ চনত চৌনু চোদে তামিল ছবি কালজগাৰৰ সৈতে তেওঁৰ চিনেমা কেৰিয়াৰ আৰম্ভ কৰে। বলীউডত থাকোঁতে তেওঁ ২০০২ চনত 'শ্বীদ এ আজম' চিনেমাখনৰ সৈতে তেওঁৰ আকৰ্ষণিক অভিষেক কৰিছিল, তেওঁ চিনেমাখনত ভগত সিঙৰ ভূমিকাত ভূমিকা পালন কৰিছিল।\nইয়াৰ উপৰিও, চৌনু চোদে তেলুগু, তামিল, পাঞ্জাৱী, কনাড়া আৰু হিন্দী ভাষাত কেইবাটাও চিনেমাও তৈয়াৰ কৰিছিল। বলীউডৰ ছবি "ৱাদালাত শ্বুটাম"ত তেওঁৰ চৰিত্ৰৰ বাবে চৌনু চোদে বাতৰিৰ শিৰোনাম দখল কৰিছিল।\nচৌনু চোদৰ চুপাৰহিট চলচিত্ৰ -\nহেপি নিউ ইয়ৰ (সহ-তাৰকা শ্বাহৰুখ খান আৰু দিপিকা পাডুকন)\nডাবাং ৩ (ছলমান খানৰ সৈতে)\nআৰ ৰাজকুমাৰ (চৌনাক্সী সিংহা আৰু শ্বাহীদ কাপুৰৰ সৈতে)\nSingh Is Kinng (সহ-তাৰকা অক্ষয় কুমাৰ)\nRamaiya Vastavaiya (শ্ৰুতি হাচানৰ সৈতে)\nচৌনু চোদৰ সু-কৰ্ম – Sonu Sood Real Life Hero\nচৌনু চোদ কেৱল দৰ্শকৰ হৃদয়ত বিশেষ স্থান লাভ কৰাই নহয়, কৰোনা সময়ত তেওঁ প্ৰৱাহকাৰী শ্ৰমিকৰ সৈতে কেনেদৰে সাক্ষাৎ কৰি তেওঁলোকক স্ব-গৃহলৈ পঠিয়াবলৈ সক্ষম হৈছে, সেয়েহে প্ৰৱাহিত শ্ৰমিকৰ দূত তথা স্বৰূপেও জনা যাব।\nচৌনু চোদে লাভ কৰে বঁটা – Sonu Sood Awards\nঅভিনেতা চৌনুক ২০০৯ চনত তেলেগু ছবি অৰুন্ধতীত শ্ৰেষ্ঠ ভিলেইনৰ বাবে অন্ধ্ৰ প্ৰদেশৰ নন্দী বঁটা প্ৰদান কৰা হৈছিল।\nচৌনু চোদক শ্ৰেষ্ঠ তেলেগু সহ-অভিনেতাৰ পুৰস্কাৰ প্ৰদান কৰা হৈছে।\n২০১০ চনত, নম্ফ বঁটাত শ্ৰেষ্ঠ প্ৰদৰ্শনৰ বাবে চৌনু চোদক দাবাং চিনেমাখনৰ বাবে ঋণাত্মক ৰোলৰ বাবে শ্ৰেষ্ঠ অভিনেতা হিচাপে অপ্সৰা এৱাৰ্ড আৰু আইফা এৱাৰ্ডেৰেও সন্মানিত কৰা হৈছে।


due-to-lockdown-no-relatives-reached-muslim-people-cremated-hindu-lady-at-hilakandi-tvrahul– News18 assam\nমুখত হৰি নামৰ ধ্বনি, কান্ধত মৃত হিন্দু মহিলা, সম্পূৰ্ণ হিন্দু ৰীতি-নীতিৰে সত্‍কাৰ কৰিলে মুছলমান যুৱকে\nএতিয়াও জীয়াই আছে মানৱতা! ধৰ্মতকৈ মানৱতা যে সদায় ওপৰত, যেন আকৌ এবাৰ প্ৰমাণিত হ’ল সেই কথা\nLast Updated : August 09, 2020, 00:26 IST\nএতিয়াও জীয়াই আছে মানৱতা! ধৰ্মতকৈ মানৱতা যে সদায় ওপৰত, যেন আকৌ এবাৰ প্ৰমাণিত হ’ল সেই কথা। হাইলাকান্দিত দেখিবলৈ পোৱা গ’ল এই সম্প্ৰীতিৰ নিদৰ্শন। শুকুৰবাৰে ব্ৰেইন ষ্ট্ৰোকত আক্ৰান্ত হৈ মৃত্যুক সাৱটি লৈছিল হাইলাকান্দিৰ বেচিক চাৰিআলিৰ মিনা ছেত্ৰী নামৰ এগৰাকী মহিলাই। কিন্তু মৃত মহিলাগৰাকীৰ ঘৰৰ কাষত নাই এটাও হিন্দু পৰিয়াল। আনহাতে ল’ক ডাউনৰ ফলত আহিব নোৱৰিলে আঁতৰত থকা পৰিয়ালৰ লোক।\nঅবশেষত প্ৰতিবেশী মুছলমান সম্প্ৰদায়ৰ যুৱক সকলে সম্পূৰ্ণ হিন্দু ধৰ্মীয় ৰিতি নীতিৰে মৃতদেহ লৈ গ’ল শ্মশানলৈ। মুছলমান যুৱককেইজনে হৰি নাম গাই, সম্পূৰ্ণ হিন্দু-ৰীতিৰ মাজেৰে সত্‍কাৰ কৰে মৃত মিনা ছেত্ৰীৰ মৃতদেহ।\nFirst published: August 08, 2020, 12:49 IST


micro-finance-comapnies-served-notice-to-women-to-repay-loan-or-face-legal-consequences-manju-b– News18 assam\nMicro Finanace : ৰঙিয়াত মহিলাৰ ওপৰত মাইক্ৰ'ফাইনেন্সৰ ভাবুকি। ঋণ ওভোটাই নিদিলে আইনী ব্যৱস্থা লোৱাৰ ভাবুকি।\nকোনো চৰ্ত নৰখাকৈ সকলো ঋণগ্ৰস্ত মহিলাকে ঋণ ৰেহাই দিয়াৰ দাবী জনাইছে মহিলাসকলে ৷\nLast Updated : July 15, 2021, 10:57 IST\nনিৰ্ধাৰিত সময়ৰ ভিতৰত ঋণ লোৱা মহিলাই সূতে-মূলে ধন ওভোটাই নিদিলে লোৱা হ'ব আইনী ব্যৱস্থা । ইতিমধ্যে ঋণগ্ৰস্ত মহিলা সকলৰ বিৰুদ্ধে আইনী জাননী প্ৰেৰণ কৰিছে একাংশ ক্ষুদ্র বিত্তীয় প্ৰতিষ্ঠানে । এই লৈ হাহাকাৰৰ সৃষ্টি হৈছে অতি দুখীয়া মহিলা সকলৰ মাজত । মুখ্যমন্ত্ৰী হিমন্ত বিশ্ব শৰ্মাই ৰাজ্যৰ মহিলা সকলক মাইক্ৰ'ফাইনেন্সৰ ঋণ ৰেহাই দিয়াৰ যি নীতি-নিয়ম বান্ধি দিছে সেই নীতি-নিয়মৰ ভিতৰত পৰাৰ পিছতো ৰঙিয়াৰ গড়কা, মুৰাৰাৰ বহু মহিলালৈ প্ৰেৰণ কৰিছে আইনী জাননী । জাননীত স্পষ্টভাবে উল্লেখ কৰিছে দিবলগীয়া ধন ঘুৰাই নিদিলে এই মহিলাৰ সকলৰ বিৰুদ্ধে তৰা হ'ব গোচৰ ।\nএতিয়া প্ৰশ্ন হয়, চৰকাৰে বান্ধি দিয়া নিয়মৰ ভিতৰত পৰাৰ পিছতো কি সাহসত মহিলাৰ বিৰুদ্ধে গোচৰ তৰাৰ পত্ৰ প্ৰেৰণ কৰিব পাৰিলে বিত্তীয় প্ৰতিষ্ঠান সমূহে? চৰকাৰে নাকি লগাব পৰা নাই নেকি এই বিত্তীয় প্ৰতিষ্ঠান সমূহক? কাম নকৰিলে ভাত সাজ খাবলৈ টনাটনি হোৱা ঋণগ্ৰস্ত মহিলাসকলৰ চৰকাৰলৈ অনুৰোধ-মাইক্ৰ'ফাইনেন্সৰ আৰ্থিক তথা মানসিক নিৰ্যাতনৰ পৰা অতি শীঘ্ৰে ৰক্ষা কৰক ।\nউল্লেখ্য যে, বিধানসভা নিৰ্বাচনৰ নিৰ্বাচনী সভাত অসমৰ সকলো মহিলাক মাইক্ৰ'ফাইনেঞ্চৰ ঋণ ৰেহাই দিয়াৰ প্ৰতিশ্ৰুতি দিছিল খ্যমন্ত্ৰী হিমন্ত বিশ্ব শৰ্মাই । কিন্তু ঋণ ৰেহাই প্ৰদানৰ সন্দৰ্ভত চৰকাৰে শেহতীয়াকৈ এটাৰ পিছত আন এটা চৰ্ত আৰোপ কৰাৰ পাছত বিপদত পৰিছে ঋণগ্ৰস্ত অধিকাংশ মহিলা ৷ চৰকাৰী এই নিৰ্দেশনা সলনি কৰাৰ দাবীত প্ৰতিক্ৰিয়া প্ৰকাশ কৰে একাংশ মহিলাই ৷ ২০২১ চনৰ নিৰ্বাচনৰ নিৰ্বাচনী সভাত বৰ্তমানৰ মুখ্যমন্ত্ৰী ড° হিমন্ত বিশ্ব শৰ্মাই দিয়া প্ৰতিশ্ৰুতি আখৰে আখৰে পালন কৰিবলৈ দাবী জনাইছে মহিলাসকলে ৷\nনিৰ্বাচনৰ পূৰ্বে মাইক্ৰ'ফাইনেঞ্চৰ ঋণ ৰেহাই দিয়া সন্দৰ্ভত যিহেতু কোনো ধৰণৰ চৰ্ত প্ৰদান কৰা নাছিল, সেয়েহে বৰ্তমানেও কোনো চৰ্ত নৰখাকৈ সকলো ঋণগ্ৰস্ত মহিলাকে ঋণ ৰেহাই দিয়াৰ দাবী জনাইছে মহিলাসকলে ৷ তদুপৰি বৰ্তমান দুটাকৈ বছৰ ক'ভিডৰ ভয়াৱহ পৰিস্থিতিৰ ফলত মহিলাসকলে ঋণ ঘূৰাই দিবলৈ সক্ষম নোহোৱাত সেইসকল মহিলাৰ প্ৰতি মানবীয় দৃষ্টিভংগীৰে ঋণ ৰেহাই দিয়াৰ দাবী জনাইছে মহিলাসকলে ৷\nFirst published: July 15, 2021, 10:57 IST\nBankMicro Finance LoanNoticeRangia


বিধানসভাৰ নতুন ভৱনত প্ৰৱেশ কৰি শাসক-বিৰোধী বিধায়কৰ ধেমালি! মুখ্যমন্ত্ৰীয়ে ক'লে, 'আহল-বহল কোঠাত বহি মন বহল হ'ব সদস্যসকলৰ' assam-assembly-new-building-members-spent-some-time-tvbiju– News18 assam\nবিধানসভাৰ নতুন ভৱনত প্ৰৱেশ কৰি শাসক-বিৰোধী বিধায়কৰ ধেমালি! মুখ্যমন্ত্ৰীয়ে ক'লে, 'আহল-বহল কোঠাত বহি মন বহল হ'ব সদস্যসকলৰ'\n“নতুন ভৱনটো অহল বহল আৰু ওখ ৷ সদস্যসকলে চাব পাৰিব আকাশমাৰ্গ ৷ মন বহল হ'ব সদস্যসকলৰ ৷”- ক'লে মুখ্যমন্ত্ৰীয়ে\nবহু জল্পনা-কল্পনাৰ অন্তত শুকুৰবাৰে অসম বিধানসভাৰ নিৰ্মিয়মান ভৱনত সোমাই এখন্তেক কটালে অধ্যক্ষসহ বিধানসভাৰ সদস্যসকলে ৷ ইয়াৰ পিছতে মন্ত্ৰী হিমন্ত বিশ্ব শৰ্মা আৰু অধ্যক্ষৰ সৈতে নতুন ভৱনত সোমাই একাপ চাহ খালে মুখ্যমন্ত্ৰী সৰ্বানন্দ সোণোৱালে ৷\nশুকুৰবাৰে অসম বিধানসভাৰ নতুন ভৱনৰ ভিতৰচ'ৰাত প্ৰৱেশ কৰিলে ১৪ সংখ্যক বিধানসভাৰ সদস্যসকলে ৷ ইয়াতেই আগন্তুক দিনত চলিব অসম বিধানসভাৰ অধিৱেশন ৷ শুকুৰবাৰে এজন এজনকৈ নতুন ভৱনৰ ভিতৰত প্ৰৱেশ কৰে সদস্যসকলে ৷\nসদস্যসকলে চালে নতুন ভৱনৰ সৌন্দৰ্য ৷ নতুন আসনত বহি ল'লে আমেজ ৷ ইয়াৰ মাজতে নৱনীতা সন্দিকৈয়ে মাইক অন কৰি অধ্যক্ষক সম্বোধন কৰি কি ক'লে শুনক- “অধ্যক্ষ মহোদয়ক ধন্যবাদ জনাইছো ৷ সৰ্তীথ বিধায়ক সকলক নতুন ভৱনলৈ আদৰণি জনাইছো ৷”\nকংগ্ৰেছী বিধায়ক ৰূপজ্যোতি কুৰ্মীয়ে এইবাৰ বিধানসভাৰ প্ৰধান সচিবৰ আসনৰ মাইক অন কৰি ক'লে- “অধ্যক্ষই আজি চাহ খোৱালে নতুন ভৱনত ৷ কাইলৈ ভাত খোৱাব বুলি আশা কৰিলো ৷”\nৰূপজ্যোতিৰ এই অনুৰোধৰ পিছতে বিধায়ক প্ৰশান্ত ফুকনে ৰূপজ্যোতিক উদ্দেশ্যি ক'লে- 'নতুন ভৱনৰ পৰা ৰূপজ্যোতি কুৰ্মীক আহ্বান জনালো, যাতে আগন্তুক দিনত ৰূপজ্যোতি কুৰ্মীয়ে আৰু বেছি হুলস্থূল নকৰে ৷'\nনতুন ভৱন চাই বিধায়কসকলে নতুন ভৱনৰ গেলেৰীত বহি একেলগে চাহ খালে ৷ নতুন ভৱনত আসন্ন নিৰ্বাচনৰ পিছত আজিৰ বিধায়কৰ কোন কোন জয়ী হৈ আহিব পাৰে, ঠিক নাই ৷ সেয়ে ৰূপজ্যোতি কুৰ্মীয়ে ক'লে- 'কংগ্ৰেছৰ দিনতেই আৰম্ভ হৈছিল নতুন বিধানসভা ভৱন নিৰ্মাণৰ কাম ৷ বিজেপিৰ দিনত সম্পূৰ্ণ বহু আগতেই হ'ব লাগিছিল ৷ BJPৰ সদস্যসকলক এই ভৱনত বহি সোৱাদ ল'বলৈ কৈছো ৷ নহ'লে অহাবাৰ বহাৰ সুযোগ আৰু নাপাব ৷ কিয়নো অহাবাৰ আমাৰেই চৰকাৰ হ'ব।'\nৰূপজ্যোতি কুৰ্মীৰ দৰে বিধায়ক কমলাক্ষ দে পুৰুকায়স্থয়েও ক'লে- “কংগ্ৰেছৰ দিনত আৰম্ভ হোৱা নতুন ভৱনৰ নিৰ্মাণ কাৰ্য বহু আগতেই সম্পূৰ্ণ হ'ব লাগিছিল ৷ এতিয়া নতুন ভৱনত সোমাই BJPৰ সদস্যসকলক কৈছো যে, তেওঁলোকে এবাৰ ইয়াত বহি আমেজতো লওক ৷ নহ'লেতো আৰু অহাবাৰত সুবিধা নাপাবই ৷ অহাবাৰ আমাৰেই চৰকাৰ হ'ব ৷”\nমন্ত্ৰী-বিধায়কসকলৰ পিছত মুখ্যমন্ত্ৰী সৰ্বানন্দ সোণোৱাল আৰু মন্ত্ৰী হিমন্ত বিশ্ব শৰ্মাও আহে নতুন ভৱনটো চাবলৈ ৷ নতুন ভৱনটো অধ্যক্ষই মুখ্যমন্ত্ৰীক দেখুৱালে তন্নতন্নকৈ ৷ নতুন ভৱনটো চাই মুখ্যমন্ত্ৰীয়ে ক'লে- “নতুন ভৱনটো অহল বহল আৰু ওখ ৷ সদস্যসকলে চাব পাৰিব আকাশমাৰ্গ ৷ মন বহল হ'ব সদস্যসকলৰ ৷” নতুন ভৱনৰ সৌন্দৰ্য আৰু ৱালত বৃন্দাবনী বস্ত্ৰৰ ৰূপৰেখা খোদিত কৰাত আভিভূত মুখ্যমন্ত্ৰী।\nমুঠতে ১৫ সংখ্যক অসম বিধানসভাৰ নিৰ্বাচনৰ পূৰ্বে ১৪ সংখ্যক বিধানসভাৰ সদস্যসকলে নতুন ভৱনত প্ৰৱেশ কৰি এখন্তেক কটালে আৰু সকলোৱে একোকাপকৈ চাহ খালে ৷ একাংশ সদস্যই অধ্যক্ষক কাইলৈৰ অন্তিম দিনটোৰ কাৰ্যসূচী নতুন ভৱনতেই চলাবলৈ অনুৰোধ জনায়।